ປະເທດບົດສະນີ ແລະ ແຮກເຊໂກວິນາ

ບົດສະນີ ແລະ ແຮກເຊໂກວິນາ (; , ), ຫຍໍ້ວ່າ BiH () ຫຼື B&H, ບາງຄັ້ງເອີ້ນວ່າ ບົດສະນີ-ແຮກເຊໂກວິນາ ແລະ ມັກຈະຮູ້ຈັກໃນຊື່ຢ່າງບໍ່ເປັນທາງການວ່າ ບົດສະນີ ເປັນປະເທດທີ່ຕັ້ງຢູ່ໃນທາງແຍກລະຫວ່າງເອີຣົບໃຕ້ ແລະ ເອີ​ຣົບ​ຕາ​ເວັນ​ອອກ​ສຽງ​ໃຕ້​ ຕັ້ງຢູ່ໃນ ແຫຼມບາຄານ ມີຊາຍແດນຕິດກັບປະເທດແຊັກບີທາງຕາເວັນອອກ ມົງເຕເນໂກຣທາງຕາເວັນອອກສຽງໃຕ້ ແລະ ປະເທດກຣົວຊີທາງເໜືອ ແລະ ຕາເວັນຕົກສຽງເໜືອ ທາງທິດໃຕ້ຂອງປະເທດຍັງມີເຂດແຄມທະເລເອເດຣຍຕິກ ພາຍໃນທະເລເມດີແຕຣາເນ ເຊິ່ງມີໄລຍະທາງປະມານ  ໃນພື້ນທີ່ພາກກາງ ແລະ ຕາເວັນອອກຂອງປະເທດມີພູເປັນຈຳນວນຫຼາຍ ແລະ ມີສະພາບອາກາດແບບຊຸ່ມພາກພື້ນທະວີບ ໂດຍມີອາກາດຮ້ອນໃນລະດູຮ້ອນ ແຕ່ໜາວເຢັນພ້ອມກັບມີຫິມະໃນລະດູໜາວ ໃນຕາເວັນຕົກສຽງເໜືອມັນເປັນເຂດເນີນພູປານກາງ ແລະ ໃນຕາເວັນອອກສຽງເໜືອພື້ນທີ່ສ່ວນຫຼາຍແມ່ນຮາບພຽງ ພາກພື້ນແຮກເຊໂກວິນາ ເຊິ່ງຕັ້ງຢູ່ພາກໃຕ້ຂອງປະເທດເປັນພາກພື້ນທີ່ມີຂະໜາດນ້ອຍທີ່ສຸດ ມີສະພາບອາກາດແບບເມດີແຕຣາເນ ແລະ​ ມີ​ພູ​ເຂົາ​ຫຼາຍ​ທີ່​ສຸດ​ ຊາຣາເຢໂວ ເປັນເມືອງຫຼວງ ແລະ ເມືອງໃຫຍ່ທີ່ສຸດຂອງບົດສະນີ ແລະ ແຮກເຊໂກວິນາ ຕໍ່ຈາກບັນຍາ ລູກາ, ຕູຊລາ ແລະ ເຊເນກາ.

ອ້າງອີງ 

 ປະເທດບົດສະນີ ແລະ ແຮກເຊໂກວິນາ  ຈາກເວັບໄຊກະຊວງຕ່າງປະເທດ